Diari Oficial de la Generalitat Valenciana


Sumari del DOGV 845, del 14-06-1988 (1988/811399)

RESOLUCIÓ de 12 de maig de 1988, de la Direcció General de Joventut, per la qual es fixen els preus dels serveis als Albergs i Campaments Juvenils de la Generalitat Valenciana.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   845

Data del DOGV
:   14-06-1988

Secció del DOGV
:   ALTRES DISPOSICIONS

Número del document
:   1988/811399


Data del document
:   12-05-1988

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 12 de maig de 1988, de la Direcció General de Joventut, per la qual es fixen els preus dels serveis als albergs i campaments juvenils de la Generalitat Valenciana.  
D'acord amb les disposicions en matèria de taxes i preus de la Llei de la Generalitat Valenciana 1/1988, de 29 de febrer, de Pressupost de la Generalitat Valenciana per a 1988, i seguint les recomanacions emanades de la REAJ (Red Española de Albergues Juveniles) i en ús de les atribucions que cm confereix la Llei 5/1983, de 30 de desembre, de Govern Valencià, i el reglament Orgànic i Funcional de la Conselleria de Cultura, Educació i Ciència, aprovat pel Reial Decret 85/1987, de 17 d'agost, del Consell de la Generalitat Valenciana, he resolt:  
Primer. Durant l'any 1988, els preus ordinaris per persona i dia dels diversos serveis als Albergs i Campaments Juvenils de la Generalitat Valenciana seran:  
Albergs Juvenils: Tarifa A Tarifa B  
Pensió completa 1.100.- 1.265.-  
Mitja pensió (1) 750.- 860.-  
Allotjament 405.- 500.-  
Allotjament i desdejuni 460.- 575.-  
Desdejuni 120.- 140.-  
Dinar 435.- 500.-  
Sopar 405.- 450.-  
Lloguer de llençols (2) 120.- 150.-  
(1) Inclou allotjament i desdejuni i dinar o sopar.  
(2) Quan es contracte pensió completa, s'inclourà en el preu; altrament es considerarà aquest preu per cada 5 nits.  
La tarifa A s'aplicarà als alberguistes individuals o en grup de menors de 26 anys.  
La tarifa B s'aplicarà a als alberguistes individuals o grups de majors de 26 anys i famílies.  
Altres serveis a Albergs Juvenils (només per a alberguistes):  
- Lloguer de bicicletes 200 PTA persona/dia.  
- Lloguer de taules Wind Surf 200 PTA persona/hora.  
Campaments Juvenils:  
Les estades de grups a campaments juvenils de la Generalitat Valenciana hauran de satisfer en concepte de neteja de l?entorn i l?utilització dels serveis, i sense servei d'alimentació, fora de la Campanya de Temps Lliure Juvenil, el preu de 150 PTA per persona i dia.  
Segon: Els preus que s'aplicaran en 1988 en Programes Especials i Campanyes de Promoció seran:  
a) Campanya de Temps Lliure Juvenil de la Generalitat Valenciana/88.  
El preu referit a les estades de 15 dies en règim de pensió completa serà:  
- En Albergs Juvenils 9.750.- PTA.  
- En Campaments Juvenils 8.400.- PTA.  
Els Ajuntaments de la Comunitat Valenciana i les Associacions Juvenils reconegudes i censades, amb seu a la Comunitat Valenciana, gaudiran d'una reducció del 20%.  
b) Escoles Viatgeres:  
El preu referit a les estades de 7 dies en règim de pensió completa serà de 4.800.- PTA.  
c) Aula del Mar:  
El preu referit a les estades en règim de pensió completa serà de 750.- PTA plaça/dia.  
d) Escola de Vela:  
Els alberguistes assistents als cursos programats per l?Escola de Vela de Benicàssim satisfaran a l'Alberg Juvenil «Argentina», en concepte de pensió completa, la quantitat de 750 PTA plaça/dia.  
Tercer. Es farà un descompte del 10% de l?import total dels serveis prestats als joves posseïdors del Carnet Jove, i als grups de jóvens procedents d?associacions Juvenils i Centres docents que utilitzen els serveis dels Albergs i Campaments Juvenils durant períodes de cinc dies com a mínim i ocupen, almenys, el 50% de les places de la instal·lació.  
Quart. El descompte assenyalat en l'article anterior no serà aplicable en els Programes Especials i Campanyes de Promoció.  
Cinqué. La no utilització dels serveis pagats no donarà dret al reemborsament de l?import corresponent.  
DISPOSICIO FINAL  
Primera i única  
Aquesta Resolució entrarà en vigor el dia de la seua publicació al Diari Oficial de la Generalitat Valenciana.  
València, a 12 de maig de 1988. - El Director General de Juventut: Enric Soriano Hernández.